FC Eindhoven

FC Eindhoven is 'n betaoldvoetbalclub oet de Nederlandse stad Eindhove. 't Is neve PSV de twiede club in de stad. Begin jaore 1950 drejde de club mèt in d'n top vaan 't Nederlands voetbal, meh sinds jaor en daag kump ze oet in de Ierste Devisie. De club späölt häör toesmatches in 't Jan Louwers-stadion aon d'n Aalsterweg in Stratum. Veurheer stoont de club bekind es EVV Eindhoven.

Historie
De Eindhovense Voetbal Vereniging (E.V.V.) woort opgeriech op 16 november 1909. De clubkleure, blauw en wit, zien aofgeleid vaan 't daanmaoleg waope vaan de stad. In 1921 veraandert de club häöre naom nao 'n fusie mèt Gestel in E.V.V. Eindhoven.

In 1934 deit de gemeinte nui sportvelder aonlègke aon d'n Aalsterweg, boe de club sindsdeen späölt. In deen tied geit 't good mèt de club: ze pakke in 1937 d'n Holdertbeker. De jaore dao-op blijf 't good prestere. De gloriejaore koume evels begin jaore viefteg. Mèt Noud van Melis krijg de club häören iersten international. In 1954 weure ze zelfs landskampioen.

Bij de instèlling vaan 't Devisiesysteem kin de club evels neet good mèt. Ze weure d'n iersten degradant oet de Ieredevisie en bringe sindsdeen de miesten tied in de Ierste Devisie door. De club, die sinds 1997 es FC Eindhoven wijergeit, indeg dèks get oonderin die Devisie. De jaore 2010 brachte evels beter tije: de club indeg noe dèks hoeg in de stand en nump es regel deil aon de naocompetitie.

Rizzeltaote sinds 1956
                                                                     575859606162636465666768697071727374757677787980818283848586878889909192939495969798990001020304050607080910111213141516171819202122232425 Ieredevisie Ierste Devisie Twiede Devisie
Opmerking: 't Sezoen 2019/20 woort in verband mèt de COVID-19-pandemie aofgebroke.

Externe link
 Officieel website

Categorie:Voetbalclubs in Nederlandj
Categorie:Sjport in Naord-Braobent
Categorie:Eindhove